A magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet kimondja, hogy a nemzeti értékek adatait a települési, tájegységi és megyei értéktárakban, az ágazati értéktárban, a külhoni magyarság értéktárában, a Magyar Értéktárban, valamint a Hungarikumok Gyűjteményében az egyes szakterületenkénti kategóriák szerint kell azonosítani és rendszerezni. Ebes Községi Önkormányzat Képviselő-testülete a 18/2015 (I.28.) ÖH. sz. határozatával döntött arról, hogy létrehozza az Ebesi Települési Értéktár Bizottságot.A bizottság feladat- és hatáskörét a magyar nemzeti értékekről és hungarikumokról szóló 2012. évi. XXX. törvény, valamint a magyar nemzeti értékek és hungarikumok gondozásáról szóló 114/2013. (IV.16.) Korm. rendelet tartalmazza.Az Ebesi Települési Értéktár Bizottság szervezi a településen fellelhető nemzeti értékek azonosítását, létrehozza a településen fellelhető nemzeti értékek adatait tartalmazó gyűjteményt és megküldi azt a megyei értéktárba. A bizottság feladata: a települési értékek megőrzéséről és szélesebb körben történő megismertetéséről való gondoskodás, a helyi települési értékek körének meghatározása, szükség szerint módosítása, a Települési Helyi Értékek Gyűjteményének összeállítása, félévente – legkésőbb a félévet követő hónap utolsó napjáig – a képviselő-testület és a település lakosságának tájékoztatása a végzett tevékenységről, Hungarikumok Gyűjteményébe való felvételre való javaslattétel. JogszabályokA magyar nemzeti értékekről és hungarikumokról szóló 2012. évi XXX. törvény A magyar nemzeti értékek és a hungarikumok gondozásáról szóló 114/2013.(IV.16.) Korm. rendelet Ebesi Települési Értéktár Bizottság Szervezeti és Működési SzabályzataAz Ebesi Települési Értéktár Bizottság szervezési, adminisztrációs feltételeit az Ebesi Polgármesteri Hivatal biztosítja.A Bizottság elérhetőségei:levelezési cím: 4211 Ebes Széchenyi tér 1.telefon: 06-52/565-048e-mail: ebesoffice@t-online.huJavaslattétel a települési értéktárba való felvételre: A nemzeti érték települési értéktárba történő felvételére vonatkozó javaslatokat az Ebes Települési Értéktár Bizottság elnökéhez kell benyújtani, a magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet 1. melléklete szerinti formanyomtatványon, elektronikusan az ebesoffice@t-online.hu e-mail címre, vagy személyesen leadni a Polgármesteri Hivatal titkárságára. A javaslattétel ingyenes. A javaslatokról a Bizottság a benyújtást követő 90 napon belül dönt.Formanyomtatvány letölthető: ide kattintva